**Kjære barnefamilier og kjære 2.klassinger!**

**Velkommen barnefamilier, og velkommen til dere 2.klassingene som nå er førstekommunikanter!**

**Katekese på en søndag – for voksne også?**  
Når vi døper våre barn, lover vi å oppdra dem i troen på Gud i tråd med den katolske lære. Mange synes det er utfordrende. Det kan være mye av det man selv har lært som man er ganske usikker på eller har glemt. Hvis man heller ikke kjenner andre familier i menigheten, har man kanskje ikke et miljø som hjelper foreldre i denne kristne oppdragerrollen.

På grunn av dette tilbyr katekesen et opplegg for hele familien der vi sammen lærer om/frisker opp troen og det den katolske kirke står for. I tillegg til å bli kjent og ha trosopplæring skal vi kose oss med god mat, leke og ha det moro sammen.

**Barna i 2.klasse** er med og **begynner det første av sine to års forberedelser til førstekommunion.** De skal ikke motta førstekommunion dette skoleåret, men det er fra nå av obligatorisk med to års forberedelse, og familiekatekesen er det første av disse to årene.

**Når og hvordan skjer dette?**

Vi møtes den fjerde søndag i måneden til messen kl 11:00. Alle datoer ser dere på neste side. Disse messene blir tilpasset barnefamilier i stor grad, samtidig som er det er søndagens høytidelige messefeiring for menigheten vår. Etter messen blir det kirkekaffe (kun for barnefamiliene) med opplegg og undervisning. Vi serverer kake, kaffe, saft, frukt og kanskje pølser eller pizza av og til. Det er to viktige målsettinger for familiekatekese: 1) Bli godt kjent med andre barnefamilier i menigheten. 2) Lære mer om sin tro og om den katolske kirke.

**Hva med de som går i 2.klasse?**

For 2.klassingene regnes familiekatekesen som det første av en to års forberedelse til førstekommunion. Det er derfor svært viktig at barnefamilier med 2.klassinger prøver å prioritere disse katekesesøndagene. 2.klassingene er sammen med familiene i messen og på begynnelsen av kirkekaffen. Så får de et kort opplegg med katekeselærer i maks 30 minutter i løpet av kirkekaffen. Vi samles etter det til felles lek og avslutning.

**Påmelding og oppstart**  
Det er digital påmelding for familiekatekese. **Påmeldingsfrist: 1.september.** Påmeldingen finner dere også på hjemmesiden.  **Det første møtet** **er søndag 26.september.** Billetter til messen og mer informasjon om katekesen generelt finner dere på menighetenes hjemmeside [Katekese – St. Olav kirke (katolsk.no)](about:blank). Søk etter St. Olav Menighet, Tønsberg. Gå til katekesesiden. For ytterligere spørsmål kontakt katekesekoordinator Terese Ranek (tlf. 40451985)

**Hjertelig velkommen til alle barnefamiliene våre, og spesielt til 2.klassingene 😊**

*Med vennlig hilsen**Pater Johannes Vu Manh Hung (sogneprest), Ingebjørg Forsman Bærø og Gunnhild Forsman Bærø (kateketer), og Terese Ranek (katekesekoordinator)*

**DATOER OG OPPLEGG FOR FAMILIEKATEKESEN: 2021 – 2022**

|  |  |
| --- | --- |
| Høsten 2021 | |
| September | Søndag 26.september 11 – kl 14 «Bli-kjent-dag» 😊 |
| Oktober | Søndag 24.oktober klokken 11 - 14 |
| November | Søndag 28.november klokken 11 – 14 |
| Desember | Dato kommer. |
| **Juleverksted – Øvelser til julespill** |
| Vår 2022 | |
| Januar | Dato kommer. |
| **Juletrefest med julespill** |
| Februar | Søndag 27.februar klokken 11 - 14 |
| Mars | Søndag 27.mars klokken 11 - 14 |
| April | Søndag 24.april klokken 11 - 14 |
| KANSKJE ET EGET OPPLEGG I KIRKEN I LØPET AV DEN STILLE UKE OG PÅSKEN Informasjon kommer |
| Mai/Juni | **Avslutning på katekeseåret og menighetstur** spesielt for familier med barn og ungdom. (Mer informasjon kommer.) |